《三月三日》
明代·陆深

一年一度春最好，三月三日烟雨中。花外小车停过客，山阴褉事想遗风。

高楼正绕长江去，旧垒新看乳燕通。桃李成蹊总相似，行人莫问午桥东。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。